《九日与一飞诸友饮菊》
宋代·李石

五年去国若为欢，九日逢秋强自宽。
树搅冰霜惊岁晚，山围雾雨试朝寒。
不关鸟帽随风落，只把红萸对俗看。
惟有东湖无可遣，一杯香泛落英餐。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。